- 3 voksne mænd beordret af sin egen lærer til at ligge på lur i en busk for at opkræve 2000 kr. af en studerende der ryger en joint. Wauv.

Sådan skriver Mikkel på TvMidtvest.dk i en af de 11 kommentarer, artiklen Skoleelev taget med joint i frikvarter har fået. Og Mikkel er ikke den eneste, de undrer sig over politiets indsatsstyrke:

- Mener i det? Nu har min far haft indbrud 4 gange og alle gangene har han skulle vente mellem 4 og 6 timer.

Grinagtig eller god signalværdi?

- Men at en skole elev går ud og ryger sig en lille joint bliver taget meget alvorligt, og der skal 3 betjente til, for han der da seriøst en trussel mod alle mennesker der er nærheden.

- Han har da selvfølgelig også våben på sig og er meget aggressiv. Kan kun grine af det danske politions, skriver Simon, mens Jan er mere positiv:

- Det er ikke altid hvad der kommer i statskassen der er det vigtigste. Derimod signalværdi for andre unge menesker, der skulle have lyst til at ryge hash, skriver Jan.

De ringede og vi rykkede

Lokalbetjent Niels Fach forklarer til TVmidtvest, at der blev ringet fra Skive Handelsskole mandag formiddag, fordi der var mistanke om at en ung mandlig elev vile forlade skolen for at påvirke sig i i det store spisefrikvarter.

Tre betjente lurede i krattet

Skive Lokalpoliti besluttede straks at sende tre mand i stilling i et krat i nærheden af handelsskolen, og kl. 11.50 gik skoleeleven lige armene på de tre betjente med en tændt joint i munden.

- Vi tog jointen fra ham, og fandt endnu en joint i hans cigaretpakke. Manden erkendte forholdene og underskrev en konfiskationserklæring, siger Niels Bach fra Skive Lokalpoliti til Tvmidtvest, der også kan oplyse at bøderammen for besiddelse af hash i førstegangstilfælde er 2.000 kroner.

Hvad mener du? Har Mikkel og Simon - der synes politiet overreagerede - ret? Eller er det vigtigt at sende signal til andre unge om, at det er ulovligt at ryge hash?

Se også: Razzia på gymnasium - hvad med et asylcenter?

I februar lagde 40 mand fra Kalundborg Politi en jernring rundt om det lokale gymnasium og gik på jagt efter narkotia, mens eleverne sad i kantinen.

Dengang fandt politiet en smule hash, et par jointrester og en pose med hvidt pulver. 47 procent af de 9879 læsere, der deltog i debatten, mente at den slags razziaer var OK.